Im Dreißgjahrign Kria is Arrdeng zwoamoi - 1632 und 1634 - vo de Schwedn gschnappt,  ausgraubt und ookendt won. A Hungasnoud und Pest is dann keema (1634). 1648 hod se da schwedische General Wrangel z'Arrdeng eignist. De meistn kloana Leid hand dann einfach ooghaut, z.B. a Wåssaburg oda Traustoa. Soboid dann de Kaisalichn untam General Piccolomini auf Arrding vo Vuisbiburg und Geisnhausn hea keema hand, is d'Stod nomme ookendt won. Da dritte Wiedaaufbau is durch a Biersteia finanzierd won, de wos extra eigfiad hamd.